हत्या का प्रयास करने के आरोप में 3 गिरफ्तार
गिरिडीह | जमीनविवाद को लेकर भूस्वामी की हत्या का प्रयास करने के फरार तीन आरोपियों मुफ्फसिल पुलिस ने गिरफ्तार किया। जबकि इसमें एक अब तक फरार है। थाना प्रभारी राम नारायण चौधरी ने गुप्त सूचना पर शनिवार देर रात लौहपीट्टी गांव से नुनू विश्वकर्मा, भागीरथ विश्वकर्मा और बजरंगी विश्वकर्मा को उसके घर से गिरफ्तार किया। तीनों आरोपियों को पुलिस ने खदेड़ कर पकड़ा। जनवरी में लौहपीट्टी में जमीन विवाद को लेकर भूस्वामी सदानंद रजक की हत्या गांव के चार लोगों ने करने का प्रयास किया था। उस वक्त भूस्वामी को साजिश कर चारों आरोपी उसके घर से दूर ले गए, और लाठी-रॉड से जमकर पिटाई कर दी थी। जानकारी मिलने के बाद गांव के लोग सदानंद को बचाने के लिए घटनास्थल दौड़े। ग्रामीणों को देख कर चारों आरोपी फरार हो गए थे। पुलिस ने सदानंद के फर्द बयान के आधार पर चारों आरोपियों के खिलाफ हत्या का प्रयास करने को लेकर थाना कांड संख्या 48/17 दर्ज कर चारों को नामजद अभियुक्त बनाया।
hin_Deva hin_Deva